# data[].attributes.headline
Hvordan kan man opfylde kamelens naturlige adfærd når de er indhegnet/på stald? 

# data[].attributes.subject
Hvordan kan man opfylde kamelens naturlige adfærd når de er indhegnet/på stald? 

# data[].attributes.body
Hos os holder vi dem i flokken hele tiden. De vil ikke trives alene. De skal have plads til at vandre i løbet af dagen. Vi giver dem grene at spise hver dag. De har mulighed for at sandbade og kløtræer i anlægget.
Der er naturlig dominans mellem hunnerne, som vi ikke forstyrrer. Så det kan godt tage 10 minutter for dem at gå ud af stalden om morgenen, fordi en af dem lige skal vise de andre, at hun bestemmer og derfor blokerer døråbningen. Til gengæld er der så ”ro på” ude i anlægget, fordi de HAR taget ”opgøret”.

# data[].attributes.body
De bider, sparker. Meget naturligt så forsøger de at flygte. Og de spytte/kaster op på en, hvis de føler sig truet. De brøler, som kan ses i videoen.

# data[].attributes.body
Mor og unge er meget tæt knyttet i ca. 1½ år og brøler dvs. kalder på hinanden i op til to døgn, hvis man skiller dem ad.

Man kan stort set ikke mærke på dem, at de skal kælve. Hos os: de bliver sammen med flokken og kælver selv.

# data[].attributes.body
I brunsttiden vogter tyren meget over hunnerne og holder dem samlet. Han producerer en del spyt, som ”skummer” ud ad munden på ham. Han tørrer indimellem skummet af på ryggen og den forreste pukkel.
Kameltyren gnider også nakken mod puklen. I nakken har han en kirtel, hvorfra der udskilles et duftstof. Når en han bliver udfordret af en anden han, udfører de en ritualiseret adfærd. Hannen skærer tænder, nakken gnides mod puklen, halen slår højlydt mod bagbenene, og urin løber ned ad benene og halen. De to hanner passerer forbi hinanden, mens de puster en rød ballonlignende luftsæk ud ad munden. Det kan få den ene han til at føle sig underlegen og foretrække at forsvinde. Så styrkeprøven” kan afgøres, uden at det kommer til regulær kamp.

Hunkamelen bliver kønsmoden i 3-4 års alderen. Efter en drægtighedperiode på 13 til 14 måneder føder hun sædvanligvis et føl. Sjældent kan der forekomme tvillinger.

# data[].attributes.body
Kamelen går mange kilometer efter føde og vand.

# data[].attributes.body
Kamelen har store trædepuder på knæ og brystkasse, så de har nemmere ved at færdes på det hårde og bløde terræn.
Kamelen har hornplader under fødderne og på alle fire knæ, således at den ikke brænder sig på det varme sand.
Kamelen er tilpasset til at kunne klare temperatursvingninger fra -30 grader om vinteren, til +40 grader om sommeren. Som værn mod kulden har kamelen en tyk vinterpels, som den taber om foråret.

# data[].attributes.body
Kendetegnene ved kamelen er at den har to pukler som indeholder fedt. Fedtdepoterne fungerer som en energireserve i ørkenen. Fedtet er samlet på dens ryg, som er med til at gøre det nemmere for den at komme af med kropsvarmen i ørkenen.

Kamelens nærmeste slægtninge er dromedaren fra Mellemøsten og lamaen i Sydamerika.

Kamelens levetid er 20-30 år. Den kan måle helt op til 230 cm og skulderhøjden er 180-230 cm høj. Den vejer mellem 600-1000 kg.

# data[].attributes.body
Dyret er et byttedyr, som lever vildt i Gobi-ørkenen. Den holdes tam i lande som Afghanistan, Rusland, Tyrkiet, Iran og Kina.
Kamelen er en drøvtygger, som lever af græs, blade og urter.
De lever i flokke på 6-20 dyr, som ledes af en gammel han. Unge hanner lever alene, mens de unge hunner bliver i flokken.

Den kan lukke næsebor, så der ikke kommer sand i samt lange øjnevipper for at undgå sand og sollys i øjnene. Kamelen kan tåle store temperaturudsving  pr. døgn (-30-+50 gr.)